b'\n_START_ARTICLE_\nFranc Ksaver Lu\xc5\xa1in\n_START_SECTION_\n\xc5\xbdivljenjepis\n_START_PARAGRAPH_\nFranc Ksaver Lu\xc5\xa1in je rojen na doma\xc4\x8diji Lu\xc5\xa1in v Humu pri Tinjah blizu Grab\xc5\xa1tanja v \xc5\xbeupniji Tinje. Ker je bil najstarej\xc5\xa1i sin, bi jo moral tudi prevzeti, vendar so mu nenadoma umrli star\xc5\xa1i in sestra, tako da se je odlo\xc4\x8dil za dokon\xc4\x8danje teolo\xc5\xa1kega \xc5\xa1tudija. Ko je \xc5\xbee bil duhovnik, je v mlaj\xc5\xa1ih letih podpiral rojaka iz doma\xc4\x8de \xc5\xbeupnije, slikarja Marka Pernharta._NEWLINE_26. avgusta 1804 je prejel duhovni\xc5\xa1ko posve\xc4\x8denje._NEWLINE_12. novembra 1823 je bil imenovan za \xc5\xa1kofa Trenta, potrjen je bil 12. maja 1824; \xc5\xa1kofovsko posve\xc4\x8denje je prejel 3. oktobra 1824._NEWLINE_18. marca 1834 je bil imenovan za nad\xc5\xa1kofa Lvova, potrjen je bil 23. junija istega leta._NEWLINE_9. januarja naslednjega leta, 1835, pa je bil imenovan za nad\xc5\xa1kofa Gorice in Gradi\xc5\xa1ke in s tem postal Primas Ilirije. Potrjen je bil 9. aprila istega leta; sam polo\xc5\xbeaj pa je prevzel 22. avgusta 1835.'